
ОБЩИНСКИ СЪВЕТ - КИРКОВО


НАРЕДБА 
ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ПРЕДУЧИЛИЩНА ВЪЗРАСТ В ДЕТСКИТЕ ГРАДИНИ  НА ТЕРИТОРИЯТА НА ОБЩИНА КИРКОВО


В сила от 23.11.2016 г.
Приета на заседание на Общински съвет – Кирково с Решение №175 от протокол. № 19/23.11.2016 г., изм. и доп. с решение №493 от протокол. № 40/ 28.08.2023г. на ОбС-Кирково.






с. Кирково
ноември, 2016 г.


[bookmark: _GoBack]РАЗДЕЛ І. ОБЩИ ПОЛОЖЕНИЯ
Чл.1. Тази наредба се създава във връзка с чл.59.(1) от Закона за предучилищното и училищното образование(ЗПУО), обн., ДВ, бр.79 от 13.10.2015 г., в сила от 01.08.2016 г.
Чл.2. С тази наредба се регламентират условията и редът за записване, отписване и преместване на децата в предучилищна възраст в детските градини на територията на община Кирково.
Чл.3. Детските градини са институции в системата на предучилищното и училищно образование, в която се отглеждат, възпитават, социализират и обучават деца от тригодишна възраст до постъпването им в първи клас.
(1) В детските градини там, където има създадени условия може да се откриват яслени групи за отглеждане на деца от 10 – месечна до тригодишна възраст
(2) За предучилищно образование по преценка на родителя и/или при липса на яслена група в съответното населено място, както и при свободни места в детските градини, може да постъпят и деца, навършили две години към началото на учебната година на постъпването. Предучилищното образование в тези случаи се осъществява при условията  и по реда на Наредба №5 от 03.06.2016 г. за предучилищното образование
(3) (изм.–Решение №493 от Протокол №40/28.08.2023 г. на ОбС - Кирково) Предучилищното образование е задължително от учебната година, която е с начало в годината на навършване на 4 годишна възраст на детето.
Чл.4. (1) Предучилищното образование се организира във възрастови групи, както следва:
1. първа възрастова група – 3- 4 годишни, а в случаите на чл. 3, ал. (2) – 2 – 4 години;
2. втора възрастова група – 4 – 5 годишни;
3. (изм. – Решение №493 от Протокол №40/28.08.2023 г. на ОбС - Кирково) трета възрастова група – 5 – 6 – годишни;
4. (изм. – Решение №493 от Протокол №40/28.08.2023 г. на ОбС - Кирково) четвърта възрастова група – 6 – 7 – годишни;
(2) (изм. – Решение №493 от Протокол №40/28.08.2023 г. на ОбС - Кирково) Продължителността на предучилищното образование във всяка от възрастовите групи по ал.1 е една учебна година, с изключение на първа възрастова група само в случаите на чл.3, ал.2.
(3) (изм. – Решение №493 от Протокол №40/28.08.2023 г. на ОбС - Кирково) Задължителното предучилищно образование се осъществява във втора, трета и четвърта възрастова група.
Чл.5. (1) Децата в зависимост от възрастта и броя им се разпределят в групи
	1. При недостатъчен брой за сформиране на отделна група от деца в съответната възрастова група се сформира разновъзрастова група.
	2. Броят на групите в рамките на отделните възрастови групи, както и броят на децата в тях се определят при условията на чл. 60 от Закона за предучилищното и училищно образование и Държавния образователен стандарт за физическа среда и информационно  и библиотечно осигуряване на детските градини, училища и центрове за подкрепа на личностното развитие.
	3. Свободни места в детската градина са местата в рамките на определения брой по чл. 60 от ЗПУО, които са останали незаети след записване на всички желаещи деца към определен момент.
Чл.6. Децата, които са на възраст по – голяма или равна на 10 месеца и по – малка от 3 години през текущата календарна година, участват в класирането за яслена група в детската градина, в която има такива  създадени условия.
Чл.7. Децата навършващи 3 години през текущата календарна година, участват в класиране за първа възрастова група.
Чл.8. Децата във всички възрастови групи се приемат целогодишно, при наличие на свободни места.
Чл.9. Свободните места за всяка възрастова група се обявяват от директора на информационните табла за родителите в детските градини .
Чл.10. Предучилищното образование в община Кирково се осъществява при целодневна организация, а при почасова или самостоятелна организация само ако е наложително.
				РАЗДЕЛ ІІ. ПРОЦЕДУРИ
Чл.11. Постъпването на децата в яслена и първа група в общинските детски градини се осъществява по желание на родителите.
Чл.12. На видно място / информационното табло за родителите / в детската градина се публикуват сроковете за организиране и провеждане приема за яслена и първа възрастова група.
Чл.13. Родителите /настойниците/ подават писмено заявление за постъпване в яслена и първа група от 01.01. до последния работен ден на м. април, за което се издава входящ № и представят следните документи:
1.Заявление по образец, в което задължително се вписват трите имена на детето, ЕГН, постоянен адрес и телефон за връзка.
2.Копие от акта за раждане на детето и личната карта на родителя за сверяване на постоянния адрес.
3.Документ от работодател, че родителите работят, ако родителите работят.
4.За родител редовен студент – служебна бележка от ВУЗ.
Чл.14. (изм. – Решение №493 от Протокол №40/28.08.2023 г. на ОбС - Кирково) Родителите /настойниците/ на деца, подлежащи на задължителна предучилищна подготовка на 4, 5 и 6 години подават в срок до 30.08. само заявление по образец, копие от акта за раждане на детето.
Чл.15. Към заявлението за прием се прилагат следните документи, доказващи ползване на предимство при приемане в детската градина.
1. Документ за евентуални заболявания на детето и документ от ТЕЛК ако има  издаден.
2. Документ удостоверяващ наличие на други деца в семейството с тежки заболявания, които не са настанени в други социални институции.
3. Решение на ТЕЛК за степен на увреждане с над 70 %  на един от родителите на детето.
4. Акт или актове за раждане на трето или следващо дете на многодетни семейства и деца близнаци.
4. Акт за смърт на родителя или родителите, ако детето е сирак или полусирак.
6. Съдебно решение за отнети родителски права.
7. Документ, удостоверяващ че друго дете от семейството посещава в момента детско заведение.
8. Документ от отдел „Закрила на детето”, съгласно закрила на детето, че е налице предимство по: Закона за закрила на детето чл. 4, ал.1, т. 2 – „настаняване при роднини или близки”, т. 4 – „настаняване в приемно семейство”, т.7- полицейска закрила
Чл.16. Посочените предимства се ползват от децата само при представяне на пълен комплект от задължителни и допълнителни документи на единия от родителите.
Чл.17. Обявяването на резултатите с приетите деца се извършва до 15.05. на информационното родителско табло в детското заведение.
Чл.18. Родителите на приетите деца писмено декларират желанието си, детето им да бъде записано в детското заведение в срок от 10 календарни дни след обявяване на приетите деца.
Чл.19. Ако има свободни места директорите следва да ги обявят на информационните родителски табла най – късно до 25.05. 
				РАЗДЕЛ ІІІ. ЗАПИСВАНЕ
Чл.20. Записването на детето се извършва от директора на детското заведение, след проверка на подадените от родителя задължителни документи, удостоверяващи предимства, по съответните критерии и след извършеното класиране.
Чл.21. Записаните деца в яслена и първа група постъпват в детската градина в началото на учебната година – 15 септември.
Чл.22. При записване родителят /настойникът се запознава срещу подпис с Правилника за дейността на съответното детско заведение.
Чл.23. При записване се запознават и със списъка на медицинските изследвания, които задължително се представят при постъпването на детето в детската градина.
1. Здравно – профилактична карта на детето, попълнена от личния му лекар;
2. Еднократен отрицателен резултат от изследване на патогенни чревни бактерии и паразити, извършено не по – рано от 15 дни преди постъпване на детето в детската градина;
3. Изследвания на кръв и урина, извършени в едноседмичен срок преди постъпването на детето в детската градина;
4. Данни от личния лекар, че на детето са извършени задължителните имунизации за възрастта;
5. Медицинска бележка от личния лекар, че детето не е било в контакт със заразно болен, издадена не по – рано от 3 дни преди постъпването на детето в детската градина;
Чл.24. При записване на дете, което е посещавало друго детско заведение на територията на общината, родителите задължително трябва да представят служебна бележка, че нямат финансови задължения към детска градина, която е посещавало.
				РАЗДЕЛ ІV. ПРЕМЕСТВАНЕ
Чл.25. Преместване на дете от едно детско заведение в друго може да се осъществи при наличие на свободно място, при спазване реда на настоящата Наредба.
Чл.26. Директорите на детските градини могат да извършват преместване на деца между две детски заведения при подадени писмени заявления от родителите.
				РАЗДЕЛ V. ОТПИСВАНЕ
Чл.27. Децата се отписват от детската градина по изразено писмено желание на родителите/настойниците.
Чл.28. При отписване на детето, на родителя се издава служебна бележка , удостоверяваща липса на финансови задължения към посещаваното детско заведение.
				РАЗДЕЛ VІ. КОНТРОЛ
Чл.29. Контролът по спазване на реда за приемане, записване, отписване и преместване  на децата в общинските детски градини, определен с настоящата Наредба, се осъществява от Община Кирково – отдел „Образование, култура, здравеопазване, социални дейности, спорт и туризъм”.
ПРЕХОДНИ И ЗАКЛЮЧИТЕЛНИ РАЗПОРЕДБИ
§1. Настоящата Наредба за условията и редът за записване, отписване и преместване на деца в общинските детски градини на територията на Община Кирково е разработена на основание чл.59, ал.1от Закона на предучилищното и училищното образование, чл.26 и при спазване на чл.28 от Закона за нормативните актове.
§2. Учебната година в предучилищното и училищното образование за почва на 15 септември и е с продължителност 12 месеца. В случай, че 15 септември е почивен ден, тя започва на първия следващ работен ден. Учебната година включва учебно и неучебно време. Учебното време е в периода 15 септември до 31 май на следващата календарна година, а неучебното време от 1 юни до 14 септември. Посещението на децата в детското заведение през неучебното време се организира след писмено заявено желание на родителите.
§3. Наредбата за условията и реда за записване, отписване и преместване на деца в общинските детски градини на територията на община Кирково влиза в сила от дата на приемането ù от Общински съвет, Кирково, и може да бъде изменяна или допълвана по реда на нейното приемане. 
§4. Наредба за изменение и допълнение на Наредба за условията и реда за записване, отписване и преместване на децата в предучилищна възраст в детските градини на територията на община Кирково е приета с Решение №493 от Протокол №40/28.08.2023 г., на Общински съвет Кирково

